da en da nl ca da da da es da da da da da da da da da da da da nb da de da da de sv da da da da en da da de da en da da da de da da da da da da da da da da da da da nl da en da da es nl da
Høring af Analyseforudsætninger til Energinet 2022 | Energistyrelsen
23.9.2022 15:12:54 CEST | Energistyrelsen
Energistyrelsen sender ”Analyseforudsætninger til Energinet 2022” i høring med henblik på endelig offentliggørelse forventeligt den 17. oktober 2022. Høringssvar skal sendes til Energistyrelsen senest den 10. oktober 2022.
Energistyrelsen udarbejder årligt et sæt analyseforudsætninger til brug for Energinets planlægning af udviklingen i el- og gastransmissionsnettene. Analyseforudsætningerne koncentrerer sig om udviklingen i el- og gasforbrug samt i el- og fjernvarmeproduktionskapaciteter.
Analyseforudsætningerne til Energinet 2022 (AF22) indeholder et bud på et sandsynligt udviklingsforløb for det danske el- og gassystem frem mod 2050. Udviklingsforløbets retning muliggør opnåelse af de mellem- og langsigtede politiske målsætninger om 70 pct.-drivhusgasreduktion i 2030 og et klimaneutralt Danmark senest i 2050.
Offentlig høring frem til den 10. oktober 2022
Energistyrelsen udsender en høringsudgave af Analyseforudsætninger til Energinet 2022 bestående af et sammenfatningsnotat, baggrundsnotater og dataark.
For at levere et bud på den fremadrettede udvikling i det danske el- og gassystem, er Energistyrelsen interesseret i at høre synspunkter fra energibranchen og andre interessenter til de antagelser om udviklingen, som beskrives i høringsudgaven til Analyseforudsætninger til Energinet 2022. Frist for at tilkendegive synspunkter er den 10. oktober 2022. Høringssvar skal sendes til af@ens.dk.
Læs høringsudgaven af AF22 i form af sammenfatningsnotat, baggrundsnotater og dataark
Den endelige version af Analyseforudsætninger til Energinet 2022 offentliggøres forventeligt den 17. oktober 2022.
Høringsprocessen er anderledes i år på grund af Klimaaftale for grøn strøm og varme fra 25. juni. Energistyrelsen har udskudt høringsperioden med ca. en måned, så Energistyrelsen kunne tage højde for målsætninger og tiltag i Klimaaftalen i dette års analyseforudsætninger. Energistyrelsen vil på baggrund af de indkomne høringssvar eventuelt justerere faktuelle fejl, men kun i begrænset omfang foretage substantialle ændringer.
De indkomne høringssvar vil indgå i Energistyrelsens fremadrettede arbejde med løbende at forbedre kvaliteten af analyseforudsætningerne. Energistyrelsen vil ligeledes tilbyde muligheden for temadrøftelser i efteråret 2022. Høringsparterne bedes venligst angive i høringssvaret, om der er ønske om at deltage på et møde om et givent emne.
Energistyrelsen vil som vanligt udarbejde et høringsnotat, som organiserer høringssvarene efter emne og respondent og med Energistyrelsens kommentarer angivet efter hvert svar. Høringsnotatet offentliggøres på Energistyrelsens hjemmeside forventeligt primo november, hvor også høringssvarene kan findes i deres fulde længde.
Høringsmøde den 4. oktober kl. 14:00-15:30
Energistyrelsen inviterer til høringsmøde den 4. oktober kl. 14:00-15:30, hvor der er mulighed for at deltage både fysisk og virtuelt. Til mødet vil der indledningsvist være en præsentation af AF22, og efterfølgende vil der være mulighed for at stille opklarende spørgsmål. Tilmelding sker ved at sende en mail til af@ens.dk, hvorefter der vil blive fremsendt mødested og link til virtuel deltagelse.
Tlf:+45 25 13 78 46tfh@ens.dk
Tlf:+45 33 95 09 06lrsn@ens.dk
Carsten Niebuhrs Gade 43
33 92 67 00https://ens.dk/
I Energistyrelsen gør vi en forskel hver dag. I Danmark og i lande verden over. Vores vision om at opnå et klimaneutralt samfund i vækst og balance er den største opgave, vi skal være med til at løse. Vi ved, at vi skal tænke ambitiøst, og vi ved, at vi skal tænke nyt. Vores mål er en klog, grøn omstilling, hvor Danmark går foran, og danske erfaringer anvendes globalt. Hvor grønne løsninger, sikker og effektiv forsyning og økonomi tænkes sammen.
Følg pressemeddelelser fra Energistyrelsen
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Energistyrelsen
Energistyrelsen opfordrer danske arbejdspladser til at spare på energien5.10.2022 09:12:56 CEST | Pressemeddelelse
Med vinteren for døren og pressede forsyningskæder i hele Europa er det vigtigt, at de danske arbejdspladser også bidrager til at spare på energien. Sådan lyder opfordringen fra Energistyrelsen, der med en ny kampagneindsats vil gøre det nemmere for arbejdspladserne at nedbringe energiforbruget.
Energistyrelsen har modtaget to ansøgninger til Danmarks første udbud af tilladelser til lagring af CO24.10.2022 16:00:13 CEST | Pressemeddelelse
Energistyrelsen igangsatte den 15. august 2022 første udbud af tilladelser af lagring af CO2 i den danske undergrund i Nordsøen. Ved ansøgningsfristens udløb har Energistyrelsen modtaget to ansøgninger.
Erhvervspuljen modtog rekordmange ansøgninger3.10.2022 14:08:38 CEST | Nyhed
Ved den seneste åbning af Erhvervspuljen blev der ansøgt om tilskud til 449 grønne, energibesparende projekter fra danske virksomheder.
Energistyrelsen igangsætter høring om bekendtgørelsesudkast til den supplerende ansøgningsrunde for varmechecken3.10.2022 10:59:52 CEST | Nyhed
I dag sender Energistyrelsen et bekendtgørelsesudkast i høring om den annoncerede opfølgende ansøgningsrunde for varmechecken. Høringssvar skal sendes til Energistyrelsen senest den 28. oktober 2022.
Energistyrelsen genbesøger sager om planlagt lukning af kulkraftværker1.10.2022 11:22:21 CEST | Pressemeddelelse
Regeringen vil midlertidigt udskyde lukningen af dele af tre danske kraftværker, og en række partier bakker op. På den baggrund genbesøger Energistyrelsen nu tre konkrete sager om lukning af kraftværker. Formålet er at udskyde lukninger af hensyn til elforsyningssikkerheden. Initiativet ændrer ikke på Danmarks klimamål på længere sigt.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022